เรียนถามคุณค่ะ ดิฉันมีอาการเจ็บแป้ปๆ และรุ้สึกเหมือนร้อน แสบๆ แป้ปๆ เป็นบางครั้งตรง หน้าออกช่วงบนด้านซ้าย ตรงเต้านมด้านซ้ายและเนินบนของเต้านมค่ะ แต่ไม่ได้รุ้สึกตลอดเวลา จะนานๆ คร้งค่ะ ถ้ารุ้สึก ก็จะคลำๆและ จะกดบีบ เพ่่อให้หาย แต่ซักพักหรือว่าช่วงเราลืมก็จะเหมือนหายไปค่ะ
สวัสดีค่ะ @อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร -สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น -สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น -สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น -สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้น @@จากที่ เล่ามาคิดว่า อาจเป็นกล้ามเนื้อบริเวณหน้าอกอักเสบค่ะ หากที่อาการเจ็บมาก สามารถรับประทานยาแก้ปวดพาราเซตามอลหรือยาแก้ปวดต้านการอักเสบบรรเทาอาการได้ค่ะ หลีกเลี่ยงท่าทางที่กระตุ้นให้เจ็บมากขึ้น รวมถึงหลีกเลี่ยงการยกของหนักหรือออกกำลังกายหนักๆบริเวณนี้ @@หากอาการต่างๆแย่ลง แนะนำไปพบแพทย์เพื่อตรวจวินิจฉัยโรคอีกทีนะคะ